
Da li je ispravno to što neki kažu da glas žene spada u njen avret (ono što je zabranjeno nemahremima)?


* 
* 
* 
* 
* 
* 
* 

 

Da li glas žene spada u njen avret ?
====================================

 

Slava pripada Allahu. U biti ženski glas nije avret, jer žene su dolazile i žalile se Allahovom Poslaniku sallallahu alejhi ve sellem i pitale ga o islamu. One su tako postupale i sa pravednim halifama (neka je Allah njima zadovoljan) i sa vladarima nakon njih. Nazivale su selam muškarcima koji im nisu bili mahremi, a i uzvraćale su im na selam. Niko od imama im to nije osporio.  

Ženi nije dozvoljeno da govori uljepšanim i zavodljivim glasom, jer Allah subhanehu ve te'ala kaže u prijevodu značenja: “O žene Vjerovjesnikove, vi niste kao druge žene! Ako se Allaha bojite, na sebe pažnju govorom ne skrećite, pa da u napast dođe onaj čije je srce bolesno, i neusiljeno govorite! U kućama svojim boravite i ljepotu svoju, kao u davno pagansko doba, ne pokazujte, i molitvu obavljajte i zekat dajite, i Allaha i Poslanika Njegova slušajte! Allah želi da od vas, o porodico Poslanikova, grijehe odstrani, i da vas potpuno očisti.” Ahzab 32-33 Jer će muškarci biti time stavljeni na iskušenje kao što se kaže u ovom ajetu. A Allah subhanehu ve te'ala je Taj koji daje snagu.


Uzeto iz “Fatawa al Ledžna Daima lil Buhuth al Ilmijja wel iftaa”, 6/83.  

Šejh Muhammed Salih el Munedžid – islambih.org 2000.-2001. god. 


Preuzeto sa stranice:islamskiedukativni.wordpress.com


